דניאל פרץ (2000)

דניאל פרץ (נולד ב-10 ביולי 2000) הוא כדורגלן ישראלי המשחק בעמדת השוער בסאות'המפטון מהליגה השנייה באנגליה, בהשאלה מבאיירן מינכן, ובנבחרת ישראל.

קריירת מועדונים
פרץ נולד, גדל והתחנך בתל אביב-יפו. החל את דרכו בכדורגל בגיל שש, במחלקות הילדים והנוער של מכבי תל אביב.

 השאלה לבית"ר תל אביב בת ים 
בקיץ  הושאל לבית"ר תל אביב בת ים מהליגה הלאומית, קבוצת־הבת של מכבי תל אביב, שם שימש גם כקפטן הקבוצה. ב-26 בספטמבר 2019 כבש את שער הבכורה שלו בקריירה, אותו כבש בפנדל במסגרת הפסד ליגה ביתי 1–2 למ.ס. כפר קאסם. את עונתו היחידה בליגה הלאומית, פרץ סיים עם 32 הופעות – בנוסף לשני שערים שהבקיע.

 חזרה למכבי תל אביב 
ב-22 באוגוסט 2020 ערך את הופעת הבכורה שלו בבוגרים של מכבי תל אביב, בניצחון החוץ 0–2 על בני סכנין במסגרת גביע הטוטו לליגת העל. במהלך עונת 2021/2022 הפך לשוער הראשון של מכבי תל אביב, בעקבות פציעת דניאל טננבאום, ולאחר שהציג יכולת טובה המשיך לעמוד בשער גם לאחר החלמתו ושובו של טננבאום. לזכותו של פרץ 71 הופעות בליגת העל במדי מכבי תל אביב, במהלך ארבע עונות.

 באיירן מינכן 
ב-25 באוגוסט 2023 חתם על חוזה לחמש שנים בבאיירן מינכן מהבונדסליגה הגרמנית, תמורת מעל לחמישה מיליון אירו, וקיבל את חולצה מספר 18. ב-26 בספטמבר 2023 ערך את הופעת הבכורה שלו במדי באיירן מינכן, כשפתח בהרכב במסגרת הגביע הגרמני בניצחון 0–4 על פרוסיה מינסטר מהליגה השלישית.

ב-12 במאי 2024 ערך את הופעת הבכורה שלו בבונדסליגה, כאשר נכנס כמחליף בדקה ה-74 מול וולפסבורג. ב-10 בדצמבר 2024 ערך את הופעת הבכורה שלו בליגת האלופות מול שחטאר דונצק בניצחון החוץ 1–5. בעונת 2024/2025 זכה עם הקבוצה באליפות גרמניה.

 השאלה להמבורג 
ב-21 ביולי 2025 הושאל להמבורג עד תום העונה. ב-8 בינואר 2026 שוחרר מהקבוצה לאחר חצי עונה.

 השאלה לסאות'המפטון 
ב-8 בינואר 2026 הושאל לסאות'המפטון מהצ'מפיונשיפ עד לסיום העונה. יומיים לאחר מכן ערך את הבכורה במשחק משחק הגביע נגד קבוצת דונקסטר מהליגה השלישית.

 נבחרות ישראל 
לזכותו 13 הופעות בנבחרת הנערים עד גיל 17, שתי הופעות בנבחרת נוער ב' עד גיל 18, ועשר הופעות בנבחרת הנוער עד גיל 19.

פרץ שימש גם כשוער הראשון של נבחרת ישראל עד גיל 21, מאז משחק הבכורה שלו במדיה ב-2 בספטמבר 2021. ב-27 בספטמבר 2022, לאחר משחק גומלין ביתי שהסתיים בתוצאה 0–0 לאחר הארכה, הדף פרץ שלושה פנדלים ברצף של היריבה ואף כבש שער, במסגרת דו-קרב בעיטות ההכרעה מול אירלנד (1–3 לישראל) בפלייאוף היורו. בכך סייע פרץ לנבחרת להעפיל לאליפות אירופה לשנת 2023. בטורניר עצמו, הדף שני פנדלים במהלך משחק מול גרמניה בשלב הבתים, ואף הדף פנדל נוסף בדו-קרב בעיטות ההכרעה מול מארחת הטורניר, גאורגיה, ברבע הגמר. הדבר סייע להעפלתה של הנבחרת לחצי הגמר מול אנגליה. את משחק חצי הגמר החמיץ פרץ עקב צבירת כרטיסים צהובים.

ב-4 באוקטובר  זומן לראשונה גם לסגל נבחרת ישראל הבוגרת, על ידי המאמן האוסטרי וילי רוטנשיינר, לקראת צמד משחקיה מול  ומול , במסגרת מוקדמות מונדיאל 2022. ב-20 בנובמבר 2022 ערך את הופעת הבכורה שלו בנבחרת הבוגרת, במסגרת משחק הידידות מול קפריסין שהסתיים בהפסד ביתי לישראל 2–3.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024), אך נאלץ לפרוש כשבוע לפני תחילת המשחקים בעקבות קרע חלקי בשריר הירך הארבע-ראשי.

במסגרת מוקדמות מונדיאל 2026, זומן פרץ להרכב הנבחרת על ידי המאמן רן בן-שמעון ושימש כשוער ההרכב הראשון במהלך הסיבוב הראשון של בית המוקדמות.

 חיים אישיים 
פרץ הוא בן דודם של האחים הכדורגלנים דן גלזר והתאומים תמיר גלזר ועמית גלזר. פרץ הוא בנם של אייל, מנהל עבודה ב"דניה סיבוס", ושל דניה, העובדת בתחום החינוך. יש לו שתי אחיות, שלי ונטלי. סבו דָּוִד היה שוער כדורגל בליגות הנמוכות.

ביולי 2023 החל במערכת יחסים עם הזמרת והשחקנית הישראלית נועה קירל. ב-6 בספטמבר 2024 התארסו בני הזוג. ב-11 בנובמבר 2025 השניים נישאו.

פרץ מחזיק גם בדרכון גרמני.

תארים
 מכבי תל אביב
גביע המדינה: 2020/2021
אלוף האלופים: 2020
גביע הטוטו: 2020/2021

 באיירן מינכן
 אליפות גרמניה: 2024/2025

קישורים חיצוניים

הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני באיירן מינכן
קטגוריה:כדורגלני המבורג
קטגוריה:כדורגלני סאות'המפטון
קטגוריה:כדורגלנים ישראלים בגרמניה
קטגוריה:כדורגלני נבחרת ישראל
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-2000